



eelnõu
NARVA LINNAVALITSUS
KORRALDUS
	Narva
	                                 26.06.2019. a. nr ................


Koha-aadressi määramine
(Lääne tn 5)
1. Asjaolud ja menetluse käik
Ruumiandmete seaduse kohaselt antakse maaüksusele lähiaadress juurdepääsu omava liikluspinna nime järgi, millele lisatakse numberlisand. Koha-aadress peab tagama objekti leidmise geograafilises ruumis ning olema kooskõlas aadressiandmete süsteemiga.

Narva Linnavalitsuse 17.11.2004. a. korraldusega nr 1120-k „Tänavale nimetuse omistamine (Lääne tänav)“ omistati liikluspinnale nimetus - Lääne tänav.

Kuna maaüksus, lähiaadressiga Rahu tn 3 (katastritunnus 51106:001:0021) ei oma juurdepääsu adresseerimiseks kasutatud liikluspinnalt, siis Narva Linnavalitsus koha-aadressi määrajana tagades koha-aadressi järjepidevuse ning järgides linna ühetaolise nummerdamise tava, viib läbi koha-aadressi korrastamise menetluse määrates maaüksusele aadress Lääne tn 5 (asendiplaan lisatud). Maaüksuse aadressi muutmisel on lähtutud juurdepääsetavast liikluspinnast.
Ruumiandmete seaduse §57 lõike 1 punkti 2 kohaselt peab koha-aadressi muutma, kui kehtestatud koha-aadress ei ole vastavuses õigusaktides sätestatud nõuetega.
Kõnesoleva krundi omaniku esindajat  teavitati kavandatava aadressi muutmisest 14.09.2016 e-kirja teel, ent kirja saaja ei nõustunud koha-aadressi muutmisega. Et paluda neil keeldumise aluseid põhjendada, saadeti 13.10.2016 uus e-kiri, millele vastust ei tulnud. Kaks aastat hiljem, 17.10.2018 saadeti neile taaskord e-kiri, mille kohta on kättesaamiskinnitus olemas, kuid vastuväiteid pole tulnud. 02.05.2019 on saadetud tähtväljastusega kiri, mille nad on 06.05.2019. a. kätte saanud ning vastuväiteid pole esitanud.
Ruumiandmete seaduse § 54 lõike 1 kohaselt on koha-aadressi määrajaks linnavalitsus ja sama paragrahvi lõike 2 punkti 1 kohaselt peab koha-aadressi määraja tagama oma pädevuses olevate aadressitoimingute tegemise käesoleva seaduse ja aadressiandmete süsteemi nõuete kohaselt.   Sellest tulenevalt tuleb määrata maaüksusele katastritunnusega 51106:001:0021 aadress Narva linn, Lääne tn 5, mis vastab ruumiandmete seaduse nõuetele.
2. Õiguslikud alused
Ruumiandmete seaduse § 54 lõike 1 kohaselt on koha-aadressi määrajaks linna- või vallavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel.
3. Otsus
Määrata katastritunnusega 51106:001:0021 maaüksusele aadress Narva linn, Lääne tn 5.

4. Rakendussätted
4.1 Kohustada Narva Linnavalitsuse Arhitektuuri- ja Linnaplaneerimise Ametit teha korraldus    teatavaks maaüksuse omaniku esindajale;

4.2  Korraldus jõustub teatavakstegemisest;
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

